Geskep op 27 Mei 2011 | Druk | E-Pos
Die mensdom staan op die vooraand van die ingrypendste verandering in sy ganse geskiedenis. Die Bybel noem dit die 'groot verdrukking' (Mt.24) en die ryk van die Antichris (2 Thess.2:4). Dit wat eers ver in die toekoms gelê het, is tans besig om voor ons oë te verwerklik. Die meeste mense sien dit egter nie raak nie. Namate dit verwerklik, word die naderende voetstappe van die Antichris al hoe duideliker gehoor.
God het dit wat aan die einde van die tyd gaan gebeur, deur die profeet Daniël en die apostel Johannes laat voorspel. Die Antichris gaan uit die Roomse Kerk (RK) opstaan. Rome is die regisseur en Europa die verhoog vir die laaste wêreldtoneel. (Sien my boeke 'Die Laaste Pous' en 'Die Derde Tempel').
Die Heilige Romeinse Ryk (HRR) herleef sewe keer. Ses van hierdie herlewings is reeds geskiedenis. Die laaste een is voor die deur. Dis ŉ magsblok van 10 nasies wat met die wederkoms van Christus skouspel-agtig vernietig gaan word.
Rome was lank die godsdienstige, politiese en ekonomiese middelpunt van die wêreld en ŉ versinnebeelding van Babilon. Die apostel Petrus groet sy medegelowiges vanuit Rome as ‘n mede-uitverkorene in Babilon” (1 Pet.5:13). Babilon hou van meet af aan met georganiseerde afgodery, laster en vervolging verband.
Die RK is soos ŉ duif met roofvoël-instinkte. Dit het ŉ bedenklike geskiedenis van gruweldade wat in die Naam van Christus gepleeg is. So anders as ons Here Jesus Christus, het Rome wel voor die Satan neergeval om “al die koninkryke en hul heerlikheid” te verkry (Mt.4:8,9). Daarvoor het sy vir meer as 1,200 jaar ŉ onheilige band met bose aardse heersers gesmee.
Dis besig om weer te gebeur. Alle paaie lei nie na Rome nie. Die een na die hemel loop baie ver by Rome verby!
HOE LYK DIE GROOT VERDRUKKING?
Lees meer by Aktuele vrae
WEGRAPING EN MERK VAN DIE DIER
“En baie valse profete sal opstaan en baie mense mislei” (Mt.24:11)
Waarom is daar soveel dwaling in die wêreld? Jesus antwoord diè vraag in Mt.22:29 wanneer Hy vir die kerklui van sy tyd sê: “Julle dwaal, omdat julle die Skrifte nie ken nie....” Dis een ding om ‘n klomp Bybeltekste te kan aanhaal, maar ‘n ander saak om die Skrif te ken. Wie die Skrif nie ken nie, sien die leuen maklik vir die waarheid aan.
Dwaalleer is ‘n set van die Satan. Hy wil dat mense die oog van die waarheid moet wegneem en die leuen glo. Waarom? Om die Bybel kragteloos te probeer maak. Die Bybel is ‘n kragtige instrument in God se hand: Luister wat sê Paulus daarvan: “Want ek skaam my nie oor die evangelie van Christus nie, want dit is ‘n krag van God tot redding vir elkeen wat glo....” (Rom.1:16).
Satan weet dat die Evangelie ‘n ongekende krag is. Dit beroof hom van mense as hulle tot bekering kom. En hy wil dit verhoed! Daarom doen hy alles in sy vermoë om dit van krag te ontneem. Hy maak veral van twee metodes gebruik – vervolging en dwaallering. Dwaallering is die suksesvolste, soos bv. die leer van die wegraping.
WEGRAPING: FEIT OF DWALING?
“Want die Here sal self van die hemel neerdaal met ‘n geroep, met die stem van ‘n aartsengel en met die geklank van die basuin van God; en die wat in Christus gesterf het, sal eerste opstaan. Daarna sal ons wat in die lewe oorbly, saam met hulle in die wolke weggevoer word. Die Here tegemoet in die lug; en so sal ons altyd by die Here wees” (1 Thess.4:17)
Wat is die wegraping? Sommige noem dit ‘n 'geseënde hoop'. Dis ‘n leuen en gruwelike misleiding! Waarom? Omdat dit twee wederkomste leer. Met die eerste wederkoms sit Christus geen voet op die aarde nie, maar hang in lug terwyl Hy sekere gelowiges oppluk om vir ‘n tyd lank in die hemel te wees. Daarna kom Hy weer na die aarde vir die groot oordeel.
Waar kom mense aan hierdie dwaling? Ons leef in tyd waar mense kennis van die godsdiens tweedehands verkry. Hulle lees nie die Bybel nie, maar hoor wat ander sê. So word miljoene boeke met dwaalleringe jaarliks oor die wêreld heen verkoop. Mense laat vaar die persoonlike verantwoordelikheid om die Bybel te lees en hulle van die waarheid te vergewis. Daarom begin mense dinge wat nie in die Bybel staan nie te glo. Die wegraping is ‘n klassieke voorbeeld hiervan!
Geskep op 26 Mei 2011 | Druk | E-Pos
Vestiging van die Ohrigstadse gemeenskap (3)
Met hierdie klein “amptenary” - ‘n hoofkommandant, ‘n volksraadsekretaris, ‘n paar veldkornette, huwelikskommissarisse en ‘n landdros, aangevul wanneer omstandighede dit vereis het met persone uit die publiek om spesiale take te verrig soos die inspeksie van plase, het die raad die taak wat op hom gerus het, aangepak.
Die eerste taak wat aandag vereis het, was die permanente vestiging van die mense wat getrek het in die nuwe gebied en daar is dus onverwyld ‘n aanvang gemaak met die uitgee van erwe in die nuwe dorp Andries-Ohrigstad en van plase in die nuwe distrik wat nou ontwikkel moes word.
Geskep op 25 Mei 2011 | Druk | E-Pos
'n Kostelike aantekening oor belastings, deur CJ Langenhoven geskryf op 20 Julie 1931
GEHEIME RAAD... EN RAAD AAN MY EIE RAAD
"Wat in belang van die Staat sou wees, was nie om 'n man op sy inkomste te belas nie maar om hom te belas op sy uitgawe."
Iemand vra my om tog ook my deeltjie by te dra tot die bespreking waarvan al die koerante vol is. Hy is al duiselig van verwarring en hy soek helderheid. Eintlik is die punte wat onder bespreking kan kom eenvoudig genoeg vir mense wat self eenvoudig is en nie aan die gebrek van slimmigheid van vernuf ly nie. Dus val dit binne my bestek.
Vooraf sou ek egter na regte self eers moes gaan regsgeleerde advies inwin om toegelig te word in hoevér dit my geoorloof is om so 'n hangende regsaak in die openbare pers te bespreek. As ek moet tronk-toe gaan weens minagting van die hof sou ek tenminste graag sien dat dit my eie tronk was en my eie hof. Die baie besprekers tot hiertoe het seker gesorg om die advies te kry of om dit self te hê. Miskien sal ék maar die risiko neem – straks vra ek 'n advokaat en dan raai hy my aan dat dit veiliger sou wees om liewer, soos die Hollander, te zwijge en God me te late hore bromme. Ek sal daaroor slaap.
Die Provinsiale Raad het my nie om raad gevra nie. (Natuurlik nie: hulle weet mos vooraf hulle sou dit nie volg nie).
DIE VERHAAL VAN JOHN COUTS
Hy was ‘n rowwe, vloekende tiran van ‘n seekaptein, maar op een seereis het hy siek geword, en daar lê hy op sy rug op die groot oseaan wyl die dood hom in die aangesig staar. Hy het ineengekrimp in die teenwoordigheid van die dood en die vrees “vir die hiernamaals” het hom beetgepak.
Eindelik laat hy sy eerste stuurman roep en sê vir hom: “Williams, kniel neer en bid ‘n bietjie vir ‘n ou; ek voel vreeslik sleg; ek dink hierdie keer sterf ek.” “Ek is nie ‘n bidder nie, kaptein; kan nie bid nie.” “Wel, bring dan jou Bybel en lees vir my’n stukkie - my tou is omtrent op.” “Ek besit geen Bybel nie, kaptein.” “Nou stuur die tweede stuurman na my toe, miskien kan hy ‘n gebed doen.”
Die tweede stuurman kom daar by sy bed staan “Kyk Thomas, ek vrees my bestemming hierdie keer is die ewigheid; kniel neer en bid as jy kan.” “Ek sou dit graag wou doen, kaptein, as ek kon,” sê die tweede stuurman, maar vandat ek ‘n kind was, het ek nooit meer gebid nie.” “Het jy dan altemit ‘n Bybel?” vra die kaptein. “Nee meneer.” “Nou sê dan vir die derde stuurman ek wil hom spreek,” sê die kaptein.
VROU, JOU GELOOF KAN ONS RED!
Vrou, eer God in hierdie Tyd van Verwarrende Waardes
Pinehas se vrou lewer in Ikabod die eer van God in verwarrende tye...: En (sy het) die seuntjie Ikabod genoem en gesê: Weggevoer is die eer uit Israel - met die oog op die wegneming van die ark (1 Sam 4:21a).
Ons ken nie eers haar naam nie. Hierdie skoondogter van Eli het gesterf toe daar op dieselfde dag 'n hele aantal manne gesterf het, ook haar eie man. Haar man Pinehas, haar swaer Hofni, haar skoonpa Eli, al hierdie manne om haar sterf en sy op haar kraambed, in haar barensnood, sterf ook.
Almal se dood is gehul in wat baie mense as verwarrende tye sou bestempel. Hoe het die weduwee-Pinehas haar eie huislike lewe moes beleef:
DIE WÊRELD VAN DIE KLEINSTES (10)
Die lug wat ons inasem bestaan grotendeels uit stikstof, en vir 'n kleiner deel uit suurstof. Daar is ook nog koolsuurgas aanwesig maar nie meer as slegs 0.03% nie.
Vir die plantegroei is koolsuur hoogs belangrik want deur die medewerking van sonlig en van die bladgroen (chlorofil) in die plant word die koolsuur saam met water gebruik om plantestowwe op te bou. So 'n klein koolsuurdeeltjie is maar baie nietig. Selfs met 'n mikroskoop sal dit nie te sien wees nie want dit is nog 'n paar duisend keer kleiner as die kleinste mikrobe. Maar ook sonder mikroskoop is dit bevind dat die kleinste koolsuurdeeltjies (molekuul) uit twee andere stowwe (elemente) bestaan, naamlik een deeltjie (atoom) koolstof en twee deeltjies suurstof.
Die koolstof is van groot betekenis in die natuur want die meeste stowwe waaruit mense, diere en plante opgebou is het koolstof as 'n bestanddeel. Laat ons dus 'n koolstof-atoom op sy pad deur die natuur volg:
Kringloop van die koolstof
Landbou het sentraal gestaan in die destydse samelewing. Daar word bereken dat omtrent die helfte van die heuwelgrond in Palestina destyds bewerk was. ‘n Groot deel van die land was natuurlik woestyn, maar daar is ook geboer. Die groot probleem was natuurlik water, maar die boere van destyds was meesters om die vier of vyf duim reën wat in vyf ure van die jaar geval het, só op te vang in damme en opgaarplekke dat dit genoeg was om mee te boer. Natuurlik was die opbrengs nie so goed nie. Vir elke sak koring wat gesaai is, is vyf gewoonlik geoes as die oes goed was.
Koring en hawer was die twee belangrikste gesaaides, want daarvan is brood gemaak. Hawer was meer vir die arm mense. Ander produkte waarmee geboer was, was dadels, vye, olywe, granate, druiwe en natuurlik groente, soos bone, lensies, uie of komkommers.
KORSIES OP DIE RUGBYVELD (4)
DIT WAS MAAR MOEILIK...
In die ou dae, voor die studente nog motors gehad het, het die Stellenboschspelers met die trein Nuweland toe gery en daarvandaan na die stadion gestap. Daar was altyd van die bruin ondersteuners wat hulle ingewag het om hulle toksakke te dra, voor en na die wedstryde. Na die Maties een Saterdag ‘n pak slae gekry het, was Craven oppad stasie toe. Hy was in ‘n slegte bui.
Daar stap toe een van die ondersteuners nader en vra: “Mister Danie, kan ek mister Danie se toksak vir jou dra?”
Craven was knorrig en ignoreer hom. Die kêrel vra toe weer of hy die toksak kan dra, maar Craven stap net aan. Hy vra toe ‘n derde keer, maar Craven ignoreer hom steeds.
Toe kom die antwoord vol begrip: “Mister Danie het op sy moer gekry vandag, né!”
Geskep op 24 Mei 2011 | Druk | E-Pos
VIGS IN SUID-AFRIKA (2)
In die Wes-Kaap het VIGS stadiger gegroei met 1,66% in 1995; 3,1% in 1996 en 6,2% in 1997, hoewel sekere areas soos Plettenbergbaai, Knysna en Guguletu-Khayalitcha in 1997 sowat 12% positiewe groei getoon het. Tuberkulose-gevalle het in die vorige dekade verdubbel vanweë MIV se bydrae en volgens Die Burger (Januarie 1997) het die voorkoms van MIV in die Wes-Kaap tussen Januarie 1996 en Januarie 1997 verdubbel van 3,09% tot 6,29%. Teen hierdie tempo sou 24% van die Wes-Kaapse bevolking twee jaar later MIV-draers wees. Op 2 Desember 1997 het Die Burger berig dat 13% van Khayalitsha se inwoners besmet is en dat 'n Wêreldbankverslag voorspel het dat die epidemie Afrika gaan verswelg.
Vestiging van die Ohrigstadse gemeenskap (2)
Die besluit dat die gesag van die hoofkommandant onder dié van die volksraad sou staan, was vir die groot getal ondersteuners van Potgieter in die maatskappy soos ‘n rooi doek voor ‘n bul en nog dieselfde dag het hulle ‘n geskrif opgestel wat deur 122 persone onderteken is en waarin hulle op ondubbelsinnige wyse uiteengesit het wat hulle van Potgieter dink en wat hulle van die raad ten aansien van hom verlang.
In die skrifstuk roem hulle Potgieter se standvastigheid en ywer ten behoewe van die emigrante se welvaart en vryheid. Hulle noem die kommissies wat hy gemaak het in 1836 en weer in 1844 na die Portugese ter wille van die welvaart van die Trekkers en eis dat hy die hoogste gesag in die maatskappy sal beklee, wat die volksraad in tye van sy afwesigheid sal oorneem.
SATERDAG- SABBAT, OF SONDAG?
UIT DIE WOORD: OF CHRISTENE DIE SATERDAG OF DIE SONDAG AS SABBAT MOET ONDERHOU
Ons hoor gereeld vrae oor watter dag van die week ons as Christene nou eintlik soos 'n sabbat moet deurbring. Daar is talle teorieë wat groot verwarring onder ons hededaagse geslag skep. Daar word selfs beweer dat die Katolieke Kerk dit na die Sondag verander het om Christene te mislei, ander weer dat Konstantyn die Sondag as verering van die songod ingestel het, ens, ens. En heel dikwels is die uiteinde van die onbevredigende antwoorde 'n apatiese toestand in die gemoed wat meebring dat ons volk nie meer erns wil maak met die heiliging van ons sabbatte nie.
Prinses Ann van Brittanje se seun, Peter Phillips, is ‘n hele paar jaar gelede as kaptein vir Gordonstown Schools gekies. Net voor ‘n wedstryd waarin hulle sou speel, soos die gebruik is, moes ‘n munt opgeskiet word om te bepaal wie eerste keuse tot die rigting van spel het. Die skeidsregter het die munt geneem, na die jong Phillips gekyk en in plaas van die gewone head or tails aan hom gevra: “ Your grandmother or tails, sir?!”
SKAAM MY DOOD!
Geskep op 23 Mei 2011 | Druk | E-Pos
Klein Jannie was in die laerskool toe die onderwyser vra wat elkeen se pa doen om sy brood te verdien. Die gewone antwoorde is gegee soos brandweerman, polisieman, dokter, predikant, prokureur, ensovoorts. Jannie was maar baie stil en uiteindelik vra die onderwyser hom omtrent sy pa se werk.
“O, meneer, my pa is ‘n eksotiese danser in ‘n gay club.” Die onderwyser was ‘n bietjie uitgeboul deur die antwoord en sê dadelik die ander kinders aan om sommer inkleurwerk te doen.
Hierop neem hy Jannie eenkant en vra saggies: “Is dit regtig waar omtrent jou pa?”
"Nee, meneer, my pa speel rugby vir die Leeus maar ek was te skaam om dit voor almal te sê.”
Vestiging van die Ohrigstadse gemeenskap (1)
Om aan die besluit wat op 6 Mei 1845 deur die vergadering te Potchefstroom geneem is, uitvoering te gee en klaarblyklik ook omdat die onmiddellike handhawing van wet en orde noodsaaklik was, is daar op 30 Julie 1845 op die nuwe dorp ‘n byeenkoms gehou om die regering weer te reorganiseer en ‘n nuwe volksraad op te rig. Die eerste nege lede wat deur die publiek gekies is, het die volgende dag vergader om die ampseed af te lê. Casper Kruger het as president of voorsitter gedien en Jacobus Burger as sekretarius, terwyl Potgieter self ook as volksraadslid ingesweer is.
Tevore is reeds ‘n skrifstuk Regulatien en Instruktien voor den Volksraad van het volk aan Andries Orieg Stad en omliggende land opgestel, wat aan die lede tydens die inswering voorgelees is.
Hierdie Regulatien en Instruktien is op enkele wysigings en ‘n paar toegoegings na ‘n afskrif van die Regulatien en Instruktien wat vanaf 1838 in die Natalse Republiek gegeld het.
Die afgrigter van die onder 9-rugbyspannetjie roep die knapie met rustyd nader en sê: “Luister Jannie, jy ken die beginsels van goeie sportmanskap. Geen geskree op die skeidsregter, geen gevloek op die opponente, geen rondskop van sandemmers of bankies of enigiets so onsportief nie. Verstaan jy my mooi?”
“Nou goed Jannie, sal jy dit dan nou ASSEBLIEF vir jou ma daar op die kantlyn gaan vertel !”
Geskep op 21 Mei 2011 | Druk | E-Pos
OPPAS VIR VERLEIERS!
Johannes skryf met 'n dringendheid, 'n gevoel dat die wêreld enige oomblik tot sy einde kan kom: "Kinders dit is die laaste uur. Julle het gehoor dat daar 'n antichris kom; en daar is nou reeds baie antichriste". ( 1 Joh 2:18).
Met die koms van Christus het die mens besef dat daar iets eenmaligs aan die gebeur was, dat die wêreldgeskiedenis sy beslissende fase betree het. Die teenstand van die Christendom sou hulle net meer hiervan oortuig. Jesus, en die profete voor hom, het die gelowiges van die begin af gewaarsku dat hulle teenstand sou kry.
As ons vandag na die wêreldhorlosie kon kyk sou ons dalk skrik as ons sien hoe naby ons wêreld aan sy einde is. Die kort uurwyser kon dalk al byna sy volle sirkel voltooi het. Ons weet nie wanneer alles in vervulling gaan nie maar dat daar 'n laaste dag kom, 'n laaste uur en laaste minuut, is seker.
Die ongeveer tweeduisend jaar sedert Johannes sy woorde geskryf het, was moontlik maar 'n vlietende oomblik in God se tydsberekening. Jesus en die Profete het egter gesê dat die laaste tyd herkenbaar sou wees aan die verskyning van antichriste wat sal probeer om die kerk te vernietig.
Geskep op 20 Mei 2011 | Druk | E-Pos
Bladsy 259 van 272